section_heading: Obiteljska povijest
paragraph_text: mini|240px|Grb obitelji Kručić/Croce (posljednji desni u drugom redu) među ostalim grbovima dubrovačkih plemićkih obitelji Najpoznatiji odvjetak obitelji bio je Ivan Kručić (Joannes de Cruce), koji je krajem 13. i početkom 14. stoljeća bio biskup, najprije u Stonu, a zatim u Korčuli. Za biskupa je došao iz redova dubrovačkih dominikanaca, a zaslužan je što je, zbog poteškoća s miješanim sastavom stanovništva i teškim stanjem crkvenih prilika u Stonu, gdje je stolovao, prenio biskupsko sjedište u grad Korčulu.